54. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ο.Σ/3865/852/70 της 24 Οκτ./9 Νοεμ. 1970 (ΦΕΚ Β΄ 796) Περί οργανώσεως και λειτουργίας ιατρικής εξετάσεως οδηγών αυτοκινήτων (ΕΞ.Ι.Ο.) κλπ. Έχοντες υπ’ όψιν: 1.Τας διατάξεις του Ν.Δ. 3200/55 «περί διοικητικής αποκεντρώσεως». 2.Το από 23-12-57/1-2-58 Β.Δ/μα «περί κανονισμού αμοιβής ιατρικών επισκέψεων κλπ.». 3.Τας διατάξεις του Β.Δ. 867/60 «περί οργανισμού της Γενικής Δ/νσεως Μεταφορών του Υπουργείου Συγκοινωνιών και Δημοσίων Έργων». 4.Τας διατάξεις των άρθρ. 66, 67 και 68 του Κ.Ο.Κ. κυρωθέντος δια του Ν.Δ. 4233/62. 5.Τας διατάξεις του Β.Δ. 482/67 «περί καθορισμού των επιστημονικών δεδομένων και της εν γένει απαραιτήτου υγιεινής καταστάσεως των υποψηφίων οδηγών αυτοκινήτων, δικύκλων ή τρικύκλων και μοτοποδηλάτων, ως και των υπό αναθεώρησιν τοιούτων». 6.Την παρ. δ΄ του άρθρ. 3 του Β.Δ. 235/68 «περί τροποποιήσεως και συμπληρώσεως του από 256/6.8.56 Β.Δ/τος περί εκδόσεως κανονισμού προσωπικού των Κ.Τ.Ε.Λ.». 7.Τας διατάξεις του Ν.Δ. 289/69 «περί χορηγήσεως αδειών ικανότητος οδηγών αυτοκινήτων διτρόχων και τριτρόχων (μοτοσυκλεττών)». 8.Τας διατάξεις του Ν.Δ. 532/70 «περί συμπληρώσεως των διατάξεων περί διοικητικής αποκεντρώσεως». 9.Τας διατάξεις του Ν.Δ. 635/70 «περί χορηγήσεως ερασιτεχνικών αδειών ικανότητος οδηγών αυτοκινήτων εις πρόσωπα μη έχοντα φυσιολογικήν οπτικήν οξύτητα». 10.Τας διατάξεις του Ν.Δ. 638/70 «περί ιατρικής εξετάσεως των οδηγών αυτοκινήτων, διτρόχων-τριτρόχων μετά κινητήρος και μοτοποδηλάτων». (Αντί της σελ. 220,713(α) Σελ. 220,713(β) Τεύχος 540-Σελ. 9 Αδειες οδηγών αυτοκινήτων 21.Ε.β.51-54 11.Την υπ’ αριθ. ΣΤ/118848/16-5-70 απόφασιν ημών περί οργανώσεως και λειτουργίας ιατρικής εξετάσεως οδηγών αυτοκινήτων (ΕΞ.Ι.Ο.) κλπ.». 12.Την ανάγκην ασφαλούς ιατρικής διαπιστώσεως, ότι οι υποψήφιοι και οι υπό αναθεώρησιν οδηγοί δεν παρουσιάζουν παθήσεις ή σωματικάς ελλείψεις και αναπηρίας, αίτινες δύνανται να επιδράσουν επιβλαβώς   εις  την  ασφαλή οδήγησιν του αυτοκινήτου και αποβλέποντες εις την διευκόλυνσιν του έργου της κωδικοποιήσεως των σχετικών διατάξεων δια της ενοποιήσεως εις εν κείμενον των μέχρι τούδε ισχυουσών επί του θέματος ως άνω αποφάσεων, αποφασίζομεν: Ορίζομεν ως ακολούθως τα της οργανώσεως και λειτουργίας της ιατρικής εξετάσεως οδηγών αυτοκινήτων «ΕΞ.Ι.Ο.». Οργάνωσις-λειτουργία  και αρμοδιότητες ΕΞ.Ι.Ο. 1.Γενικότητες: α)Η ιατρική εξέτασις των αιτούντων την έκδοσιν πιστοποιητικών υγείας και αρτιμελείας προς χορήγησιν ή αναθεώρησιν οιασδήποτε αδείας (επαγγελματική-ερασιτεχνική) οδηγού αυτοκινήτων ή τοιαύτης διτρόχων-τριτρόχων (μοτοσυκλεττών και μοτοποδηλάτων) διενεργείται εν τη Πρωτευούση εκάστου Νομού και εν τω καταστήματι του Κέντρου Κοινωνικής Πολιτικής ή ετέρου χώρου Δημοσίας Υπηρεσίας ή Ιδιωτικού υπό ιατρών Παθολόγων και Οφθαλμιάτρων, εχόντων κατά προτίμησιν την ιδιότητα του Στρατιωτικού ή Δημοσίου Υπαλλήλου, συντρεχούσης δε περιπτώσεως ειδικής εξετάσεως υπό ιατρών Ορθοπεδικών, χειρουργών, ωτορινολαρυγγολόγων, νευρολόγων, ψυχιάτρων ή άλλων ανεγνωρισμένων νομοθετικώς ειδικοτήτων και εις πάσας τας περιπτώσεις υπό την εποπτείαν του Διευθυντού του Κέντρου Κοινωνικής Πολιτικής, εφ’ όσον είναι ιατρός ή ετέρου ιατρού εκ της ιεραρχίας της ως άνω Υπηρεσίας. β)Η ιατρική εξέτασις θα ονομάζεται «εξέτασις ιατρική οδηγών» και συντετμημένως «ΕΞ.Ι.Ο.» προστιθέμενης εν τέλει της ονομασίας του οικείου Νομού, ως ΕΞ.Ι.Ο. Αττικής ή ΕΞ.Ι.Ο Ευβοίας κλπ. Σελ. 220,714(β) Τεύχος 540-Σελ. 10 1.Ε.β.54 ΄Αδειες οδηγών αυτοκινήτων γ)Αι ΕΞ.Ι.Ο περιλαμβάνουν τους εξεταστάς ιατρούς και τους παρέχοντας βοηθητικάς εργασίας δια την ιατρικήν εξέτασιν (διεξαγωγή έργου διοικήσεως και διαχειρίσεως). δ)Εξετασταί ιατροί ορίζονται οι κεκτημένοι την ειδικότητα του παθολόγου ή οφθαλμιάτρου ανεξαρτήτως του χρόνου ασκήσεως του επαγγέλματος. ε)Δια την παροχήν βοηθητικών εργασιών της ιατρικής εξετάσεως των οδηγών προσλαμβάνονται οι έχοντες απολυτήριον Λυκείου ή εξαταξίου Γυμνασίου ή εξαταξίου Εμπορικής Σχολής. ς)Οι εξετασταί ιατροί και οι παρέχοντες βοηθητικάς εργασίας δια την ιατρικήν εξέτασιν ορίζονται προκειμένου περί του τέως Νομού Αττικής δι’ αποφάσεως του Υπουργού Συγκοινωνιών και δια τους λοιπούς Νομούς του Κράτους δι’ αποφάσεως του Νομάρχου. ζ)Ο δι’ αποφάσεως οριζόμενος να εκτελή έργον εν τη ΕΞ.Ι.Ο. υποχρεούται συμφώνως προς τας διατάξεις του Ν.Δ. 105/69, να υποβάλη (μέσω της ΕΞ.Ι.Ο.) ημίν μεν προκειμένου περί του Νομού Αττικής, εις τον αρμόδιον Νομάρχην δε προκειμένου περί των λοιπών Νομών του Κράτους υπεύθυνον δηλωσιν περί των στοιχείων της ταυτότητός του, συνοδευομένην, εφ’ όσον μεν πρόκειται περί ιατρού υπό επισήμου βεβαιώσεως περί της ειδικότητός του, εφ’ όσον δε πρόκειται περι των ασχολουμένων εις τα βοηθητικά έργα επίσημον βεβαίωσιν περί της τυχόν ιδιότητός του ως δημοσίου υπαλλήλου, Ν.Π.Δ.Δ. ή ελλειπούσης τοιαύτης ιδιότητος υπεύθυνον δήλωσίν του περί τούτου, ως και τίτλον σπουδών. Εν τη περιπτώσει ταύτη δέον όπως υποβάλληται και σημείωμα περί υποβολής αιτήσεως δια την έκδοσιν πιστοποιητικού κοινωνικών φρονημάτων. 2.Διαίρεσις και εποπτεία. Η ΕΞ.Ι.Ο. του τέως Νομού Αττικής συμπεριλαμβάνουσα και τον Νομόν Πειραιώς και Νήσων είναι η Κεντρική. Αι των λοιπών Νομών, εποπτευόμεναι παρά του Νομάρχου, είναι περιφερειακαί. 3.Οργάνωσις ΕΞ.Ι.Ο. Νομού Αττικής: α)Η ΕΞ.Ι.Ο. τέως Νομού Αττικής περιλαμβάνει δύο κλάδους, τον ιατρικόν και τον βοηθητικόν. β)Ο ιατρικός κλάδος περιλαμβάνει τους εξεταστάς ιατρούς και τους Συντονιστάς. Προΐστανται δε των εξεταστών ιατρών οι Συντονισταί, οίτινες και παρακολουθούν τούτους δια την πιστήν εφαρμογήν των διατάξεων των Δ/των «περί επιστημονικών δεδομένων κρίσεως των υποψηφίων και εξ αναθεωρήσεως οδηγών». γ)Ο αριθμός των ιατρών του Κλάδου τούτου δεν δύναται να υπερβή εν συνόλω τους 90. δ)Ο βοηθητικός κλάδος περιλαμβάνει: (1)Το Τμήμα Διαχειρίσεως. (2)Την Γραμματείαν. ε)Προϊστάμενος του ανωτέρω τμήματος διαχειρίσεως δέον να είναι ανώτερος Δημόσιος υπάλληλος και Προϊστάμενος Γραμματείας εις εκ των παρεχόντων βοηθητικάς εργασίας εις τους εξεταστάς ιατρούς. Αμφοτέρων προΐσταται ο ανώτερος διοικητικός επόπτης, όστις δέον να είναι ανώτερος δημόσιος υπάλληλος ή ανώτατος ή ανώτερος Αξιωματικός εν αποστρατεία. Ούτος παρακολουθεί και ελέγχει άπαν το Προσωπικόν (επιστημονικόν και Διοικητικόν) ως και το τοιούτον του Δ.Ι.Σ. δια την πιστήν εφαρμογήν των διατάξεων των κανονιστικών αποφάσεων και εγκυκλίων του Υπουργείου, περί διεξαγωγής του έργου ιατρικής εξετάσεως. ς)Ο αριθμός των προσφερόντων βοηθητικάς εργασίας δια την ιατρικήν εξέτασιν οι οποίοι υπάγονται εις τον βοηθητικόν κλάδον και των οποίων προΐσταται ο ανώτερος διοικητικός επόπτης δεν δύναται να υπερβή τους 55 εξ ων 5 κλητήρες και καθαρίστριαι κατ’ ανώτατον όριον. ζ)Οι δι’ ημετέρων αποφάσεων ορισθέντες δια την παροχήν βοηθητικών εργασιών εις την ΕΞ.Ι.Ο. και τοποθετηθέντες δι’ εκτέλεσιν υπηρεσίας κατά πλήρες ωράριον εις τας Δ/νσεις και Υπηρεσίας του Υπουργείου, οίτινες δεν εμονιμοποιήθησαν, θα εξακολουθήσουν προσφέροντες ταύτην εις τας Υπηρεσίας εις ας υπηρετούν, εφ’ όσον αι ανάγκαι της υπηρεσίας επιβάλλουν την παρεχομένην υπ’ αυτών εργασίαν. 4.Οργάνωσις ΕΞ.Ι.Ο. λοιπών Νομών: α)Αι ΕΞ.Ι.Ο. απάντων των Νομών, πλην του τέως Νομού Αττικής, αποτελούνται εκ του Διευθυντού ιατρού Κέντρου Κοινωνικής Πολιτικής (Συντονιστής), ενός ιατρού Παθολόγου, ενός Οφθαλμιάτρου και ενός υπαλλήλου παρέχοντος βοηθητικάς εργασίας, απάντων οριζομένων δι’ αποφάσεως του οικείου Νομάρχου μετά των αναπληρωτών των. β)Εις ΕΞ.Ι.Ο. Νομών των οποίων ο πληθυσμός της πρωτευούσης υπερβαίνει τας 30.000 κατοίκων δύναται, τη εγκρίσει του Υπουργού Συγκοινωνιών, ο συνολικός αριθμός των εξεταστών ιατρών και των παρεχόντων βοηθητικάς εργασίας ν’ αυξηθή μέχρις 6, προκειμένου δε ειδικώς δια την ΕΞ.Ι.Ο. Νομού Θεσσαλονίκης μέχρις 20 συμπεριλαμβανομένου και του Συντονιστού. γ)Ο Διευθυντής ιατρός Κέντρου Κοινωνικής Πολιτικής, Προΐσταται της περιφερειακής ΕΞ.Ι.Ο., παρακολουθεί και ελέγχει τους εξεταστάς ιατρούς ως και τους παρέχοντας βοηθητικάς εργασίας δι’ ιατρικήν εξέτασιν. Υποβάλλει ανά εξάμηνον και μέχρι τέλους Ιανουαρίου και Ιουλίου εκάστου έτους εις την Γενικήν Δ/νσιν Μεταφορών (Δ/νσις ΣΤ΄-Τμήμα Δ΄) έκθεσιν πεπραγμένων μετά προτάσεων δια την βελτίωσιν της λειτουργίας της ΕΞ.Ι.Ο. και κατά μήνα και εντός του πρώτου δεκαημέρου εκάστου μηνός εις την ΕΞ.Ι.Ο. Νομού Αττικής απολογισμόν της διαχειρίσεως του   προηγουμένου  μηνός.  Ο  απολογισμός (Αντί της σελ. 220,715) Σελ. 220,715(α) Τεύχος 398-Σελ. 55 Αδειες οδηγών αυτοκινήτων 21.Ε.β.54 της διαχειρίσεως συντάσσεται παρά του παρέχοντος βοηθητικάς εργασίας δια την ιατρικήν εξέτασιν, οριζομένου ως υπευθύνου της διαχειρίσεως, ελέγχεται παρά του Διευθυντού ιατρού Κέντρου Κοινωνικής Πολιτικής και εγκρίνεται παρά του Νομάρχου. δ)Δι’ αποφάσεως του Υπουργού Συγκοινωνιών ορίζονται κατά περίπτωσιν ελεγκταί δια τον περιοδικόν έλεγχον των περιφερειακών ΕΞ.Ι.Ο. Δικαιολογητικά και τρόπος ιατρικής εξετάσεως 1.Οι υποψήφιοι προς απόκτησιν το πρώτον αδείας ικανότητος οδηγού αυτοκινήτου, δικύκλων, τρικύκλων (μοτοσυκλεττών) και μοτοποδηλάτων δέον να υποβάλλουν εις την αρμοδίαν ΕΞ.Ι.Ο. τα κάτωθι: α)Αίτησιν νομίμως χαρτοσεσημασμένην, δι’ ης ζητούν την ιατρικήν εξέτασίν των προς χορήγησιν πιστοποιητικού υγείας και δι’ ης δηλούν υπευθύνως και εν γνώσει των εκ των οικείων διατάξεων περί ψευδούς δηλώσεως απορρεουσών συνεπειών τα γνωστά αυτοίς περιστατικά περί της υγιεινής των καταστάσεως και ότι δεν έχουν κριθή ανίκανοι κατ’ άλλην εξέτασίν των ενώπιον οιασδήποτε εν τω Κράτει ΕΞ.Ι.Ο. ή υπό του Δευτεροβαθμίου ιατρικού Συμβουλίου. β)Πιστοποιητικόν στρατολογικής καταστάσεως Τύπου Β΄ ή έτερον στοιχείον εμφαίνον την εν τω Στρατώ υγιεινήν κατάστασιν του υπό εξέτασιν. Τούτο επιδεικνύεται μόνον προς αναγραφήν στοιχείων επί του πιστοποιητικού ιατρικής εξετάσεως προς ενημέρωσιν των εξεταστών ιατρών και είτα επιστρέφεται τοις ενδιαφερομένοις. Οι μη υπηρετήσαντες ή μη εκπληρώσαντες τας στρατιωτικάς των υποχρεώσεις θα υποβάλλουν υπεύθυνον δήλωσιν, περί της υγιεινής των καταστάσεως κλπ. συμφώνως προς τας διατάξεις του υπ’ αριθ. 105/69 Ν.Δ/τος συν τη υποβολή βεβαιώσεως του οικείου Στρατολογικού Γραφείου ότι δεν υπηρέτησαν ή δεν εξεπλήρωσαν τας στρατιωτικάς των υποχρεώσεις ουχί δια λόγους υγείας. Την αυτήν υποχρέωσιν προς υποβολήν της ως άνω υπευθύνου δηλώσεως περί της υγιεινής καταστάσεως έχουσι και αι αιτούσαι την ιατρικήν εξέτασιν δια την χορήγησιν αδείας. γ)Δελτίον Αστυνομικής Ταυτότητος. δ)Δύο φωτογραφίας άνευ πίλου προσφάτου εκτυπώσεως, απαγορευομένης ανατυπώσεως. Σελ. 220,716(α) Τεύχος 398-Σελ. 56 2.Οι οδηγοί ζητούντες αναθεώρησιν της αδείας των υποβάλλουν άπαντα τα ως άνω δικαιολογητικά της παρ. 1 πλην των υπό στοιχ. β΄ επί πλέον δε εν τη Υπηρεσία Συγκοινωνιών ή τη οικεία Νομαρχία τα κάτωθι: α)Δικαιολογητικά ασκήσεως εκλογικού δικαιώματος. β)Πιστοποιητικόν νομιμοφροσύνης προκειμένου περί κατόχων επαγγελματικών αδειών. γ)Την κατεχομένην άδειαν προκειμένου να γίνη εγγραφή επί ταύτης περί της γενομένης αναθεωρήσεως. Οι εξεταζόμενοι εν τη ΕΞ.Ι.Ο. Νομού Αττικής δια την έκδοσιν ή αναθεώρησιν αδείας ικανότητος οδηγού αυτοκινήτων κλπ. υποβάλλουσιν άπαντα τα ως άνω δικαιολογητικά εν αυτή. 3.Μετ’ έλεγχον των ανωτέρω παρά των διεξαγόντων το διοικητικόν και διαχειριστικόν έργον εισπράττεται επί τη εκδόσει αποδείξεως το δια την εξέτασιν ωρισμένον χρηματικόν ποσόν. Το ποσόν των εξετάστρων ορίζεται δια της παρούσης αναλόγως των περιπτώσεων των εξεταζομένων ως εξής: α)Δι’ εξέτασιν των αιτούντων να αποκτήσουν το πρώτον άδειαν οδηγού. (1)Εις δραχ. 200 δια τους υποψηφίους ερασιτέχνας οδηγούς αυτοκινήτων ή μοτοσυκλεττών. (2)Εις δραχ. 100 δια τους υποψηφίους επαγγελματίας οδηγούς αυτοκινήτων. (3)Εις δραχ. 50 δια τους υποψηφίους οδηγούς μοτοποδηλάτων. β)Δι’ εξέτασιν των αιτούντων αναθεώρησιν αδείας των. (1)Εις δραχ. 150 δια τους οδηγούς (επαγγελματίας-ερασιτέχνας) αυτοκινήτων και μοτοσυκλεττών. (2)Εις δραχ. 50 δια τους οδηγούς μοτοποδηλάτων. (3)Εις δραχ. 10 δια τους οδηγούς των υπηρεσιακών οχημάτων των Σωμάτων Ασφαλείας τη υποβολή βεβαιώσεως της Υπηρεσίας των, ότι τυγχάνουν οδηγοί υπηρεσιακών οχημάτων και εις δραχ. 40 δια τους ανέργους επαγγελματίας οδηγούς. 1.Ε.β.54 ΄Αδειες οδηγών αυτοκινήτων γ)Δι’ εξέτασιν των αιτούντων να προσληφθούν ως εισπράκτορας σταθμάρχαι, ελεγκταί και υπάλληλοι εν γένει εις το Κ.Τ.Ε.Λ., Κ.Τ.Ε.Υ.Λ. και Ε.Κ.Τ.Ε.Λ. δραχ. 40. Εις τα προς τούτοις εκδιδόμεναι ιατρικά πιστοποιητικά θ’ αναγράφωνται υπό των εξεταστών ιατρών τυχόν ευρήματα άνευ όμως γνωματεύσεως περί καταλληλότητος ή μη των υπό εξέτασιν, της τελικής κρίσεως επαφιεμένης εις το Διοικητικόν Συμβούλιον του οικείου Κ.Τ.Ε.Λ., Κ.Τ.Ε.Υ.Λ ή Ε.Κ.Τ.Ε.Λ. παρ’ ου πρόκειται να χρησιμοποιηθώσι. 4.Βάσει της ως άνω αποδείξεως εξετάστρων θα συντάσσηται εις διπλούν σχέδιον πιστοποιητικού ιατρικής εξετάσεως εις ο μετά την συμπλήρωσιν των εν αυτώ αναγραφομένων στοιχείων του υπό εξέτασιν και την διαγραφήν των μη απαραιτήτων ενδείξεων θα επικολλάται η φωτογραφία τούτου και θα αναγράφηται αντιστοίχως ο αύξων αριθμός της αποδείξεως. 5.Μετ’ έλεγχον των στοιχείων και επικόλλησιν της σχετικής φωτογραφίας θα σφραγίζηται δια σφραγίδος της ΕΞ.Ι.Ο. και θα μονογράφεται παρά του υπευθύνου δια τον έλεγχον όστις και θα αναγράφη και τον αριθμόν της αποδείξεως εις την αντίστοιχον ένδειξιν δι’ ερυθράς μολυβδίδος μονογράφων ταύτην. 6.Κατά τον ως άνω έλεγχον δέον όπως απαραιτήτως ελέγχηται και το πιθανόν της κρίσεως του υπό εξέτασιν ως ανικάνου κατά προηγουμένην εξέτασιν υπό της αυτής ή ετέρας ΕΞ.Ι.Ο αναγραφομένης σχετικής παρατηρήσεως επί του σχεδίου του υπό έκδοσιν ιατρικού πιστοποιητικού. 7.Η ιατρική εξέτασις γίνεται επί τη προσκομίσει του σχηματισθέντος φακέλλου του εξεταζομένου υπό εκτελούντος διοικητικήν εργασίαν όστις θα παραμένη καθ’ άπασαν την διάρκειαν της εξετάσεως ίνα παρέχη εις τον εξεταστήν ιατρόν τας τυχόν απαιτηθησομένας βοηθητικάς υπηρεσίας, θα διενεργήται δε επισταμένως καθ’ όλους τους κανόνας της ιατρικής επιστήμης και επί χρόνον ικανόν δι’ ασφαλή διάγνωσιν. 8.Δια την κρίσιν του εξεταζομένου ως ικανού ή μη, έχουν εφαρμογήν αι εκάστοτε περί κρίσεως των οδηγών αυτοκινήτων κλπ. ισχύουσαι διατάξεις. Δευτεροβάθμια Ιατρικά Συμβούλια 1.Ο τυχόν κρινόμενος ανίκανος εφ’ όσον δεν αποδέχεται την τοιαύτην ιατρικήν κρίσιν και επιθυμεί την επανεξέτασίν του δικαιούται να ασκήση εντός 30 ημερών από της υπό της ΕΞ.Ι.Ο κρίσεώς του, ένστασιν κατά της γνωματεύσεως ταύτης ην δέον να καταθέση εις την οικείαν ΕΞ.Ι.Ο. μετ’ αποδείξεως καταβολής ποσού 300 δραχμών δια την επανεξέτασίν του υπό τινός των εν Αθήναις και Θεσσαλονίκη λειτουργούντων  Δευτεροβαθμίων Ιατρικών Συμβουλίων και εν ουδεμιά περιπτώσει δύναται να επανεξετασθή υπό της αυτής ή ετέρας ΕΞ.Ι.Ο. του Κράτους πλην της περιπτώσεως των εξετασθέντων προ της εφαρμογής των διατάξεων του υπ’ αριθ. 482/67 Β.Δ/τος. Παρερχομένης απράκτου της ως άνω προθεσμίας των 30 ημερών, απαιτείται έγκρισις του Υπουργείου δι’ ιατρικήν επανεξέτασιν. Ο κρινόμενος ανίκανος παρά του Δευτεροβαθμίου Ιατρικού Συμβουλίου δύναται μετά εν έτος να επανεξετασθή παρ’ αυτού, τη υποβολή ιατρικής βεβαιώσεως, δι’ ης θα βεβαιούται ότι εβελτιώθη ή ιάθη η κατάστασις της υγείας του δι’ ον λόγον εκρίθη προγενεστέρως ανίκανος καταβάλλων το ποσόν των δραχ. 300. 2.Αι ούτω ασκούμεναι ενστάσεις μετά της αποδείξεως καταβολης του ποσού των εξετάστρων και αντιγράφου του πιστοποιητικού ιατρικής εξετάσεως θα διαβιβάζωνται εις τας εν Αθήναις ή Θεσσαλονίκη ΕΞ.Ι.Ο. και υπό τούτων οι ενιστάμενοι θα παραπέμπωνται εις τα οικεία Δευτεροβάθμια Ιατρικά Συμβούλια, ενώπιον των οποίων θα παρουσιάζωνται κατά την οριζομένην ημέραν και ώραν και θα εξετάζωνται. 3.Αι συνθέσεις των δύο Δευτεροβαθμίων Ιατρικών Συμβουλίων θα ορίζωνται του εν Αθήναις δι’ ημετέρων αποφάσεων και του εν Θεσσαλονίκη δι’ αποφάσεων του Νομάρχου, τα δε μέλη αυτών δέον απαραιτήτως να είναι (καθηγηταί, Υφηγηταί του Πανεπιστημίου ή Διευθυνταί κλινικών Κρατικών Νοσηλ. Ιδρυμάτων ειδικότητος Οφθαλμιάτρου, Ωτορινολαρυγγολόγου, Παθολόγου και Νευρολόγου). Δια της υπ’ αριθ. ΟΣ/39110/6532 της 11/25 Σεπτ. 1971 απόφ. Υπ. Ναυτιλίας, Μεταφορών και Επικοινωνιών (ΦΕΚ Β΄ 766) η παρούσα απόφασις συνεπληρώθη οριζομένων ως μελών των Δευτεροβαθμίων Ιατρικών Συμβουλίων Καθηγητών, Υφηγητών Πανεπιστημίου, Δ/ντών Κλινικών Κρατικών Νοσηλευτικών Ιδρυμάτων, Δ/ντων Κλινικών Στρατιωτικών Νοσηλευτικών Ιδρυμάτων ή ιδιωτών ιατρών των ειδικοτήτων οφθαλμιάτρου, ωτορινολαριγγολόγου και παθολόγου, καταργουμένης πάσης γενικής ή ειδικής διατάξεως αντικειμένης εις τας διατάξεις αυτής ή ρυθμιζούσης άλλως τα εν αυτή διεπόμενα θέματα. Δια της υπ’ αριθ. ΟΣ/19677/5709 της 25 Αυγ./21 Σεπτ. 1972 (ΦΕΚ Β΄ 746) αποφ. Υπ. Ναυτιλίας Μεταφορών και Επικοινωνιών ωρίσθη ως μέλος των ανωτέρω Συμβουλίων και ιατρός ειδικότητος νευροψυχιάτρου με μηνιαίαν αμοιβήν 3.000 δραχμών. (Αντί της σελ. 220,717(β) Σελ. 220,717(γ) Τεύχος 477-Σελ. 105 Αδειες οδηγών αυτοκινήτων 21.Ε.β.54 4.Η κατά τόπον αρμοδιότης εκατέρου των Συμβουλίων τούτων ορίζεται ως εξής: α)Το εν Αθήναις λειτουργούν θα εξετάζη τους κρινομένους ανικάνους παρά των ΕΞ.Ι.Ο. των Νομών των   περιοχών  Στερεάς   Ελλάδος,   Πελοποννήσου, Θεσσαλίας, Ηπείρου, Νήσων Αιγαίου, Κρήτης, Δωδεκανήσου και Επτανήσου και β)Το εν Θεσσαλονίκη τους κρινομένους παρά των ΕΞ.Ι.Ο. των Νομών των Περιοχών Μακεδονίας και Θράκης. 5.Ο αριθμός των μελών των Δευτεροβαθμίων Ιατρικών Συμβουλίων Αθηνών και Θεσσαλονίκης δεν δύναται να υπερβή τους πέντε εν οις και ο Γραμματεύς. Συνεδριάζουν δε άπαξ του μηνός και ενίοτε δις του μηνός εφ’ όσον ο αριθμός των εξεταζομένων είναι μεγάλος. Εξέτασις παρ’ Ειδικών Ιατρών 1.Οι εξετασταί ιατροί εις περίπτωσιν παραπομπής του εξεταζομένου εις ειδικόν ιατρόν προς πληρεστέραν εξέτασιν δια τον καθορισμόν της ικανότητος δέον να αναγράφουν επί του αντιγράφου του πιστοποιητικού ιατρικής εξετάσεως λεπτομερώς τα ευρήματα μονογράφοντες τας ενδείξεις. 2.Εις τας ως άνω περιπτώσεις προκειμένου περί του Νομού Αττικής δέον οι εξετασταί ιατροί να παραδίδουν αυτοπροσώπως τα πιστοποιητικά ιατρικής εξετάσεως εις την Γραμματείαν ΕΘ.Ι.Ο. δια την παραπομπήν του εξεταζομένου επί του προς τούτοις συνιστωμένου Ιατρικού Συμβουλίου εκ 2 ιατρών Παθολόγων ή Οφθαλμιάτρων και του Συντονισμού, το οποίον θα προβαίνει υπό την εποπτείαν του Συντονιστού, εις επισταμένην εξέτασιν, συντασσομένης προς τούτοις ιδιαιτέρας γνωματεύσεως εις διπλούν περί παραπομπής ή μη του εξεταζομένου εις ειδικόν ιατρόν, ήτις θα επισυνάπτεται εις το πιστοποιητικόν ιατρικής εξετάσεως. Το αυτό ως άνω ειδικόν ιατρικόν Συμβούλιον εξετάζει και τας περιπτώσεις των υποψηφίων και εξ αναθεωρήσεως οδηγών εν γένει δι’ ους εγεννήθησαν αμφιβολίαι κατά την εξέτασίν των. Προκειμένου περί των λοιπών ΕΞ.Ι.Ο. η παραπομπή εις ειδικούς ιατρούς γίνεται τη συμφώνω γνώμει του Συντονιστού. 3.Εις περίπτωσιν καθ’ ην το εν Αθήναις Ιατρικόν Συμβούλιον ή ο Συντονιστής μετά του εξεταστού ιατρού δια τας έδρας των Νομών γνωματεύσει περί της εις ειδικόν ιατρόν παραπομπής του εξεταζομένου και επιθυμεί ούτος να υποβληθή εις την τοιαύτην εξέτασιν υποχρεούται να καταβάλη επί αποδείξει εις την διαχείρισιν Σελ. 220,718(γ) Τεύχος 477-Σελ. 106 της ΕΞ.Ι.Ο. το κατωτέρω αναφερόμενον κατά περίπτωσιν ειδικής εξετάσεως ποσόν ιατρικής αμοιβής δια την υπό του ειδικού ιατρού εξέτασίν του. Η ιατρική εξέτασις εις τας περιπτώσεις ταύτας λογίζεται περαιωθείσα και η περί της ικανότητος ή μη κρίσις ως οριστική μετά την υπό του ιατρικού Συμβουλίου της ΕΞ.Ι.Ο. επανεξέτασιν του παραπεμφθέντος υποψηφίου, κατόπιν προσκομίσεως παρά του ειδικού ιατρού της ειδικής κατά περίπτωσιν διαγνώσεως. Οι παραπεμπόμενοι εις ειδικούς ιατρούς, δέον όπως εντός διμήνου από της εις αυτούς παραπομπής των, προσκομίσουν την σχετικήν διάγνωσιν. Εν εναντία περιπτώσει ιατρική εξέτασις επαναλαμβάνεται εξ υπαρχής, τη υποβολή εκ νέου των σχετικών παραβόλων. 4.Ορισμός ειδικών ιατρών και αμοιβαί. Ο ορισμός των ειδικών ιατρών ενεργείται καθ’ ον τρόπον και των εξεταστών ιατρών. 5.Η αμοιβή των ειδικών Ιατρών δια τον Νομόν Αττικής καθορίζεται κατά περίπτωσιν. α)Καρδιολόγου:Η.Κ.Γ, δραχ. 150. β)Ακτινολόγου:Ακτινογραφία θώρακος μετ’ ακτινοσκοπήσεως δραχ. 150 γ)Νευρολόγου-Ψυχιάτρου-Ορθοπεδικού εξέτασις δραχ. 80. δ)Ω.Ρ.Λ. εξέτασις ακουστικής ικανότητος δραχ. 80. δρχ. ε)Εργαστηριακαί εξετάσεις: αίματος γενική…100 ούρων γενική……60 WASSERMAN..150 ς)Εγκεφαλογράφημα δραχ. 250. ζ)Ειδική οφθαλμολογική εξέτασις δραχ. 80. η)Βασικός Μεταβολισμός δραχ. 150. 6.Η αμοιβή των ειδικών ιατρών δια τας λοιπάς περιοχάς του Κράτους καθορίζεται υπό των οικείων Νομαρχών, μη δυναμένη να υπερβή τα ανωτέρω ποσά, κατατίθεται δε εις την αρμοδίαν ΕΞ.Ι.Ο. κατά τα προδιαγραφέντα και αποδίδεται κατά μήνα εις τους ειδικούς ιατρούς βάσει των προσκομισθεισών ιατρικών βεβαιώσεων εκδιδομένου σχετικού εντάλματος πληρωμής. 1.Ε.β.54 ΄Αδειες οδηγών αυτοκινήτων Πιστοποιητικά ιατρικής εξετάσεως 1.Άμα τη συμπληρώσει της εξετάσεως και τη υπογραφή των πιστοποιητικών ιατρικής εξετάσεως παρά των εξεταστών ιατρών, ως και μετά θεώρησιν τούτων παρά του Συντονισμού, θα αποστέλλωνται υπηρεσιακώς επί αποδείξει εις τας αρμοδίας Υπηρεσίας Συγκοινωνιών. Η αυτή διαδικασία θα ακολουθήται και δια τας περιπτώσεις γνωματεύσεως του Ιατρικού Συμβουλίου δια τους παραπεμπομένους προς εξέτασιν εις ειδικούς Ιατρούς. Οι ενδιαφερόμενοι θα εφοδιάζωνται δια σημειώματος αναγράφοντος τα στοιχεία του πιστοποιητικού ιατρικής εξετάσεως απαγορευομένης της επιδόσεως των πιστοποιητικών εις τούτους. Η αποστολή των ως άνω πιστοποιητικών θα γίνεται μετά προηγουμένην επικόλλησιν του σχετικού χαρτοσήμου και ιατροσήμου επ’ αυτών. 2.Τα αντίγραφα των ως άνω πιστοποιητικών μετά προηγουμένην καταχώρησιν εις βιβλίον μητρώου, εις ο θα αναγράφωνται άπαντα τα στοιχεία τούτων ως και εις το σχετικόν ευρετήριον, θα τηρώνται εις το προς τούτοις υπάρχον Αρχείον. 3.Δια την εξακρίβωσιν των ανικάνων δέον απαραιτήτως όπως τηρήται το ως άνω αναφερόμενον ονομαστικόν ευρετήριον ενημερούμενον εκάστοτε παρά των κατά τόπους ΕΞ.Ι.Ο πίναξ δε των κρινομένων ανικάνων δέον να υποβάλληται ημίν ανελλιπώς κατά μήνα δια την ενημέρωσιν των ΕΞ.Ι.Ο και των Υπηρεσιών Συγκοινωνιών. Πόροι και αμοιβαί 1.Τα εκ της ιατρικής εξετάσεως υποψηφίων οδηγών κλπ. εισπραττόμενα ποσά καθορίζονται και διατίθενται δι’ αποφάσεως του Υπουργού Συγκοινωνιών. 2.Η ανάληψις των πόρων της ΕΞ.Ι.Ο, μετά την αφαίρεσιν των δαπανών λειτουργίας της ΕΞ.Ι.Ο, εις ας περιλαμβάνονται μόνον αι αμοιβαί προσωπικού και τα έξοδα προμηθείας γραφικής ύλης, καθαριότης, θερμάνσεως και φωτισμού, γίνεται μόνον δι’ αποφάσεως του επί των Συγκοινωνιών Υπουργού, το δε τυχόν απομένον αδιάθετον υπόλοιπον, κατατίθεται εις πίστωσιν του τηρουμένου παρά τη Εθνική Τραπέζη της Ελλάδος ειδικού λογαριασμού Νο=541077 υπό την κατονομασίαν «Υπουργείον Συγκοινωνιών-Έσοδα εκ της ιατρικής εξετάσεως οδηγών αυτοκινήτων». 3.Αι αμοιβαί δια παρασχεθείσαν υπηρεσίαν παρά των εξεταστών κλπ. ιατρών και των παρεχόντων βοηθητικάς υπηρεσίας καθορίζονται ως ακολούθως: α)Εις τον Δ/ντήν-Ιατρόν Κέντρου Κοιν.Πολιτικής Θεσ/νίκης μηνιαίως μέχρι δραχ. 4.000, των δε λοιπών περιοχών της χώρας μηνιαίως μέχρι δραχ. 3.000. β)Εις τους συντονιστάς ιατρούς ΕΞ.Ι.Ο.Ν. Αττικής μηνιαίως μέχρι δραχ. 2.000. γ)Εις τον ανώτερον Διοικητικόν Επόπτην δραχ. 4.500. δ)Εις τον Προϊστάμενον Κλάδου Διαχ/σεως δραχ. 3.000. ε)Εις τον Γραμματέα της ΕΞ.Ι.Ο.Ν. Αττικής δραχ. 2.000. ς)Εις τους εξεταστάς ιατρούς μέχρι δραχ. 1.800. ζ)Εις τον Πρόεδρον του Δ.Ι.Σ. δραχ. 4.500 μηνιαίως. η)Εις τα λοιπά μέλη του αυτού Συμβουλίου δραχ. 3.500 και τον Γραμματέα δραχ. 2.000 θ)Εις τους παρέχοντας βοηθητικάς εργασίας εις την ιατρικήν εξέτασιν ΕΞ.Ι.Ο Αττικής μηνιαίως ως κάτωθι: (1)Εις τους απασχολουμένους μέχρι τριών ωρών (Απογευματινή εργασία) δραχ. 1.500. (2)Εις τας λοιπάς ΕΞ.Ι.Ο. της Χώρας μέχρι δραχ. 1.500. 4.Αι αποδοχαί του προσωπικού του αμειβομένου εκ της ΕΞ.Ι.Ο.Ν. Αττικής και Ν. Θεσσαλονίκης και απασχολουμένου κατά πλήρες ωράριον εις τας Δ/νσεις και Υπηρεσίας του Υπουργείου δεν θα υπολείπωνται των κατωτάτων ορίων μηνιαίων μισθών (μισθών ασφαλείας) των καθοριζομένων εκάστοτε υπό των Γενικών Εθνικών Συλλογικών Συμβάσεων Εργασίας, ή των αντιστοίχων διαιτητικών αποφάσεων και υπό τας εν αυταίς προϋποθέσεις. 5.Εις τους μονίμους διοικητικούς υπαλλήλους, Μηχανοτεχνίτας, Σχεδιαστάς, τεχνικούς βοηθούς, Εργοδηγούς της Γενικής Διευθύνσεως Μεταφορών και των περιφερειακών Υπηρεσιών Συγκοινωνιών μέχρι και του 4ου βαθμού συμπεριλαμβανομένου, εις τους εκτάκτους και επί συμβάσει υπαλλήλους των ανωτέρω κλάδων, τας ημερομισθίας καθαριστρίας και εις τους συμβάλλοντας εις το έργον της ΕΞ.Ι.Ο. χορηγείται αμοιβή δραχ. 500, αποκλειομένης της αποζημιώσεως τούτων δι’ άλλην αιτίαν εκ της αυτής πηγής. 6.Εις τους κλητήρας του συμβάλλοντος εις το έργον της ΕΞ.Ι.Ο. χορηγείται αμοιβή εκ δραχ. 700 μηνιαίως. 7.Οι απασχολούμενοι με την αναθεώρησιν των αδειών οδηγών αυτοκινήτων εν τη ΕΞ.Ι.Ο Νομού Αττικής και μέχρι του αριθ. 12 θα λαμβάνουν μηνιαίαν αποζημίωσιν 1.000 δραχμών. 8.Οι υπάλληλοι και μέχρι του αριθμού 3, οι εντεταλμένοι δια τον Διοικητικόν και Διαχειριστικόν έλεγχον της ΕΞ.Ι.Ο. Νομού Αττικής, θα λαμβάνουν μηνιαίαν αποζημίωσιν 1.000 δραχμών. (Αντί της σελ. 220,719) Σελ. 220,719(α) Τεύχος 398-Σελ. 59 Αδειες οδηγών αυτοκινήτων 21.Ε.β.54 9.Εις τον παρέχοντα βοηθητικάς εργασίας εις τους εξεταστάς ιατρούς της ΕΞ.Ι.Ο. Νομού Αττικής και απασχολούμενον κατά την πρωΐαν της επομένης με την επί πλέον εργασίαν παραδόσεως εις την Υπηρεσίαν Συγκ/νιών Αθηνών των πιστοποιητικών ιατρικής εξετάσεως των υποψηφίων οδηγών αυτοκινήτων κλπ. καταβάλλεται επί πλέον μηνιαίως αμοιβή εκ δραχ. 350 δι’ έξοδα κινήσεώς του. 10.Εις τον Προϊστάμενον έργων διαχειρίσεως ΕΞ.Ι.Ο. Νομού Αττικής καταβάλλεται διαχειριστικόν επίδομα εκ δραχ. 500. Διαχείρισις και έλεγχος 1.Αι αποδείξεις θα εκδίδωνται επί εντύπων τριπλοτύπων (μπλόκ) των 50 αποδείξεων με συνεχή αρίθμησιν, εξ ων το πρωτότυπον θα παραδίδεται εις τον ενδιαφερόμενον μετ’ αναγραφήν επ’ αυτού των λοιπών στοιχείων του πιστοποιητικού, το δεύτερον αντίτυπον θα επισυνάπτεται επί του Γραμματίου Εισπράξεως περί ου κατωτέρω και το τρίτον αντίτυπον θα παραμένη επί του στελέχους. 2.Άπασαι αι τριπλότυπαι αποδείξεως, προ της χρησιμοποιήσεώς των, θα σφραγίζωνται δια την ΕΞ.Ι.Ο.Ν. Αττικής δια ιδιαιτέρας σφραγίδος, αι τοιαύται δε των ΕΞ.Ι.Ο. Επαρχιών θα θεωρώνται και θα σφραγίζωνται υπό της οικείας Νομαρχίας. 3.Αι πάσης φύσεως εισπράξεις εξ υποψηφίων οδηγών θα καταχωρούνται εις τρία μπλόκ ως ακολούθως: α)Εν μπλόκ των 200 δραχμών δια την κατηγορίαν των υποψηφίων ερασιτεχνών οδηγών (αυτοκινήτων, μοτοσυκλεττών). β)Έν μπλόκ των 100 δραχμών δια την κατηγορίαν των υποψηφίων επαγγελματιών οδηγών. γ)Εν μπλόκ δια πάσας τας ετέρας κατηγορίας εισπράξεως. Σελ. 220,720(α) Τεύχος 398-Σελ.60 4.Το εισπραττόμενον ποσόν εκ της παραπομπής των υποψηφίων οδηγών εις το Δευτεροβάθμιον Ιατρικόν Συμβούλιον θα κατατίθεται απ’ευθείας μετά του υπολοίπου εκάστου μηνός εις πίστωσιν του λογαριασμού Νο 541077 Ε.Τ.Ε. «ΥΠΟΥΡΓΕΙΟΝ ΣΥΓΚΟΙΝΩΝΙΩΝ» (Έσοδα εκ της ιατρικής εξετάσεως οδηγών αυτοκινήτων). 5.Εις το τέλος εκάστου μηνός θα εκδίδεται γραμμάτιον εισπράξεως περιλαμβάνον το σύνολον των εκδοθεισών κατά κατηγορίαν, τριπλοτύπων αποδείξεων εισπράξεων, εις ο θα επισυνάπτεται το δεύτερον αντίτυπον των αποδείξεων τούτων. 6.Εις περίπτωσιν ακυρώσεως τριπλοτύπου αποδείξεως εισπράξεως θα αναφέρηται επ’ αυτής ο λόγος της ακυρώσεώς της και θα υπογράφηται υπό του Διαχειριστού και του Συντονιστού-Δ/ντου Κέντρου Κοιν. Πολιτικής δια το ακριβές της πλήρους αιτιολογήσεως της ακυρώσεως, προκειμένου δε περί της ΕΞ.Ι.Ο. Ν. Αττικής υπό του Δ/στού και του Ανωτέρου Διοικητικού Επόπτου. Η ακύρωσις θα επέρχεται αυθημερόν και μόνον προ της καταχωρήσεως του ποσού ως εσόδου εις το βιβλίον Ταμείου. 7.Εκάστη πληρωμή θα διενεργήται δι’ ενταλμάτων πληρωμής, εις α θα επισυνάπτωνται τα σχετικά παραστατικά. 8.Εκ της αποζημιώσεως του τε επιστημονικού και Διοικητικού προσωπικού θα διενεργήται κράτησις 1% δια χαρτόσημον, ο και θα επικολλάται επί των ως άνω ενταλμάτων πληρωμής, μερίμνη των εκτελούντων τα έργα διαχειρίσεως των ΕΞ.Ι.Ο. Επί των λοιπών δε δαπανών θα διενεργούνται αι κατά περίπτωσιν νόμιμοι κρατήσεις. 1.Ε.β.54 ΄Αδειες οδηγών αυτοκινήτων 9.Εις το τέλος εκάστου μηνός θα συντάσσεται Οικονομικός Απολογισμός, όστις θα περιλαμβάνη τα κάτωθι: α)Χρέωσις: (1)Το σύνολον των εκδοθεισών, ανά κατηγορίαν αποδείξεων εισπράξεως και Γραμματίων Εισπράξεως. (2)Συγκεντρωτικώς τα εισπραχθέντα ποσά κατά κατηγορίαν εισπράξεως, ήτοι π.χ.                               5Χ10=          50                             20Χ40=        800                           120Χ50=      6000                           140Χ100=  14000                           110Χ150=  16500                           180Χ200=  36000                             30Χ300=    9000                               6Χειδικός  = (3)Κατάστασιν εμφαίνουσαν τους αρχικοτελικούς αριθμούς των εκδοθεισών, κατά κατηγορίαν, τριπλοτύπων αποδείξεων εισπράξεων. β)Πίστωσις: Εις την πίστωσιν θα καταχωρούνται συγκεντρωτικώς τα εντάλματα πληρωμής δι’ εκάστην των κατηγοριών πληρωμών: (1)Γενικών Εξόδων (2)Αμοιβών ιατρών ΕΞ.Ι.Ο. (3)Αμοιβή Διοικητικού Προσωπικού εν γένει. (4)Αμοιβή μελών Δευτεροβαθμίου Ιατρικού Συμβουλίου. (5)Αμοιβή Ειδικών Ιατρών. (6)Αποζημιώσεις Ελεγκτών. (7)Υλικών θέσεως. (8)Καταθέσεις υπολοίπου εις τον παρά τη Εθνική Τραπέζη της Ελλάδος τηρουμένον λογαριασμόν Νο 541077 (Κεντρικόν-Αιόλου 86 Αθήνας). 10.Ο οικονομικός απολογισμός μετά των λοιπών διαχειριστικών στοιχείων θα υποβάλλεται εις το τέλος εκάστου μηνός εις τας οικείας Νομαρχίας προς έλεγχον, αντίγραφον δε τούτου υπογεγραμμένον παρά του Διαχειριστού, θεωρημένον υπό του Συντονισμού-Διευθυντού Κέντρου Κοινωνικής Πολιτικής και εγκεκριμένον παρά του Νομάρχου, μετ’ έλεγχον της αρμοδίας υπηρεσίας της οικείας Νομαρχίας, θα υποβάλλεται εις την Κεντρικήν ΕΞ.Ι.Ο (Λεωφ. Αλεξάνδρας 196) μετά των σχετικών ημερησίων δελτίων εισπράξεων και των λοιπών δικαιολογητικών προς έλεγχον. Ειδικώς η ΕΞ.Ι.Ο. Νομού Αττικής θα υποβάλη τον διοικητικόν και οικονομικόν απολογισμόν, μετά των λοιπών στοιχείων εις την καθ’ ημάς Δ/νσιν (Τεχνική αυτοκινήτων) προς έλεγχον. Ο έλεγχος θα διενεργήται παρά ελεγκτών υπαλλήλων οριζομένων δι’ ημετέρων αποφάσεων μετά το πέρας του ελέγχου θα συντάσσηται σχετική έκθεσις. Αι δαπάναι αι διενεργούμεναι υπό των Υπηρεσιών της Γενικής Διευθύνσεως Μεταφορών και καταλογιζόμεναι εις βάρος του παρά τη Εθνική Τραπέζη της Ελλάδος τηρουμένου ειδικού λ/σμού Νο 541077 «Υπουργείον  Συγκοινωνιών-Έσοδα εκ της ιατρικής εξετάσεως οδηγών αυτοκινήτων» θα ελέγχωνται και εκκαθαρίζωνται υπό του τμήματος Λογιστηρίου της Δ/νσεως Διοικητικού, όπερ και θα προκαλή την έκδοσιν Υπουργικής Αποφάσεως περιλαμβανούσης την οριστικήν έγκρισιν των γενομένων εξόδων και την απαλλαγήν του κατά περίπτωσιν δαπάνης υπολόγου διαχειριστού.  Ο εκ των εκτελούντων έργα διαχειρίσεως ειδικώς οριζόμενος θα καταθέτη ανελλιπώς την επομένην τας εισπράξεις εις την Τράπεζαν εις ειδικόν προς τούτο λογαριασμόν όψεως επ’ ονόματί του, ως διαχειριστού, της οικείας ΕΞ.Ι.Ο. 11.Αι αναλήψεις εκ του ανωτέρω λογαριασμού θα ενεργώνται υπό του Διαχειριστού δι’ εκδόσεως επιταγών εις διαταγήν του, υπογραφομένων παρ’ αυτού και του Συντονιστού Διευθυντού Κέντρου Κοιν. Πολιτικής, προκειμένου δε περί της ΕΞ.Ι.Ο. Νομού Αττικής υπό του Διαχειριστού και του Ανωτέρου Διοικητικού Επόπτου. 12.Εις το τέλος εκάστου μηνός ο Διαχειριστής θα αναλαμβάνη το ποσόν των χρημάτων εκ του παρά τη Τραπέζη τηρουμένου λογαριασμού κατ’ τ’ ανωτέρω, αφ’ ενός μεν προς διενέργειαν πληρωμών (αμοιβαί προσωπικού, εξόφλησις τιμολογίων κλπ.), αφ’ ετέρου δια την μεταφοράν του υφισταμένου υπολοίπου εις τον παρά τω Κεντρικώ Καταστήματι της Ε.Τ.Ε. τηρούμενων λογαριασμόν «Υπουργείον Συγκοινωνιών-Έσοδα εκ της ιατρικής εξετάσεως οδηγών αυτοκινήτων» Νο 541077. 13.Δια την ενιαίαν λογιστικήν εμφάνισιν των Διαχειρίσεων, την λογιστικήν παρακολούθησιν και δυνατότητα ελέγχου παρ’ ημών, ως και της Κεντρικής ΕΞ.Ι.Ο., δέον όπως τηρούνται απαραιτήτως τα κάτωθι: α)Βιβλίον Ταμείου β)Στελέχη (μπλόκ) Τριπλοτύπων αποδείξεων Εισπράξεως γ)Δελτία ημερησίων εισπράξεων δ)Συγκεντρωτικόν βιβλίον Εισπράξεων εξετάστρων ε)Γραμμάτια Εισπράξεων ς)Εντάλματα Πληρωμών ζ)Μισθοδοτικαί καταστάσεις 14.Αι κατά μήνα αμοιβαί θα καταβάλλωνται εν αρχή εκάστου επομένου μηνός δεδουλευμέναι απαγορευομένης πάσης προκαταβολής. (Μετά την σελ. 220,720(α) Σελ. 220,721 Τεύχος 398-Σελ. 61 Αδειες οδηγών αυτοκινήτων 21.Ε.β.54 15.Μετά τον έλεγχον και του τελευταίου απολογισμού του έτους: α)Τα στελέχη των εκδοθεισών τριπλοτύπων αποδείξεων εισπράξεως. β)Τα πιστοποιητικά υγείας οδηγών και εισπρακτόρων μετά των συνημμένων αιτήσεων των κριθέντων ικανών θα καταστρέφωνται, συγκροτουμένης  προς  τούτο  τριμελούς   Επιτροπής,   υπό της ΕΞ.Ι.Ο. μεν Αττικής προκειμένου περί ταύτης, υπό των Νομαρχιών δε προκειμένου περί των περιφερειακών ΕΞ.Ι.Ο, αίτινες και θα συντάσσουν πρωτόκολλον καταστροφής εις διπλούν, εξ ων το εν θα υποβάλληται εις την ΕΞ.Ι.Ο. Νομού Αττικής. 16.Τα πιστοποιητικά υγείας οδηγών και εισπρακτόρων μετά των συνημμένων αιτήσεων των κριθέντων ανικάνων θα καταστρέφωνται κατά την αυτήν ως άνω διαδικασίαν μετά παρέλευσιν πενταετίας από της εκδόσεώς των. 17.Εντός του πρώτου 15νθημέρου του μηνός Ιανουαρίου του επομένου έτους θα καταστρέφωνται κατά την αυτήν ως άνω διαδικασίαν αι μη χρησιμοποιηθείσαι τριπλότυποι αποδείξεις εισπράξεως του προηγουμένου έτους. Θα εκτυπώνται καθ’έκαστον έτος νέαι τριπλότυπαι αποδείξεις εισπράξεως, η δε αρίθμησις τούτων θα άρχεται από του άριθ. 1. Τελικαί Διατάξεις: 1.Η εξέτασις των οδηγών εις τα ιατρεία των ιατρών απαγορεύεται. 2.Οι εις τα έργα των ΕΞ.Ι.Ο. απασχολούμενοι υποχρεούνται να παρέχουν τας υπηρεσίας των τακτικώς άνευ διακοπών και απουσιών. Ειδικώτερον ορίζεται ότι οιοσδήποτε τούτων ήθελε τυχόν απουσιάσει αδικαιολογήτως επί 2 ημέρας, κατά μήνα, διαγράφεται εκ της δυνάμεως της εις ην ανήκει ΕΞ.Ι.Ο. Οι βραδέως προσερχόμενοι ή ενωρίτερον της κεκανονισμένης ώρας αποχωρούντες λογίζονται ως απουσιάζοντες. 3.Αι διαλαμβανόμεναι εις τας παρ. 3, 5, 6, 7, 9 του Κεφ. «Πόροι - Αμοιβαί» αμοιβαί και αποζημιώσεις θα περικόπτωνται κατά τας ημέρας απουσίας (Κανονικής αδείας - αναρρωτικής κλπ.). Σελ. 220,722 Tεύχος 398-Σελ. 62 4.Ουδείς δύναται να αναπληρωθή δι’ άλλου προσώπου εν τη παροχή των εις την ΕΞ.Ι.Ο. ωρισμένων υπηρεσιών, ουδέ να προσφέρη τας υπηρεσίας καθ’ ημέρας και ώρας μη καθωρισμένας δια του ισχύοντος εκάστοτε προγράμματος εργασίας, εκτός αν εκλήθη παρά του Ανωτέρου Διοικητικού Επόπτου δι’ αντιμετώπισιν εκτάκτου ανάγκης. 5.Το πρόγραμμα εργασίας εκάστης ΕΞ.Ι.Ο. καταρτίζεται εκάστοτε δι’ αποφάσεων ημών, προκειμένου μεν περί της ΕΞ.Ι.Ο. Νομού Αττικής, των αρμοδίων Νομαρχών δε προκειμένου περί των ΕΞ.Ι.Ο. των λοιπών περιφερειών της Χώρας. 6.Αι καθ’ εβδομάδα ημέραι εργασίας των εις την διεξαγωγήν του έργου των ΕΞ.Ι.Ο. απασχολουμένων ορίζονται: α)Δια τους εξεταστάς ιατρούς και τους Συντονιστάς εις 3 επιτρεπομένου του περιορισμού των αναλόγως των αναγκών μέχρι μιας ημέρας. β)Δια τους παρέχοντας βοηθητικάς εργασίας (Διοικητικήν-Διαχειριστικήν), δια τους κλητήρας, και καθαριστρίας εις 6 επιτρεπομένου του περιορισμού των αναλόγως των αναγκών μέχρι τριών ημερών. 7.Καταργείται πάσα προγενεστέρα σχετική επί του ιδίου αντικειμένου διοικητική πράξις. 8.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.  1.Ε.β.54 ΄Αδειες οδηγών αυτοκινήτων 